CELEX: 32019D1923
Language: fi
Date: 2019-11-18 00:00:00
Title: Komission täytäntöönpanopäätös (EU) 2019/1923, annettu 18 päivänä marraskuuta 2019, Euroopan parlamentin ja neuvoston asetuksen (EU) 2016/424 tueksi laadituista köysiratalaitteistojen yhdenmukaistetuista standardeista

19.11.2019   
               
               
                  FI
               
               
                  Euroopan unionin virallinen lehti
               
               
                  L 298/8
               
            
         KOMISSION TÄYTÄNTÖÖNPANOPÄÄTÖS (EU) 2019/1923,
         annettu 18 päivänä marraskuuta 2019,
         Euroopan parlamentin ja neuvoston asetuksen (EU) 2016/424 tueksi laadituista köysiratalaitteistojen yhdenmukaistetuista standardeista
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston asetuksen (EU) 2016/424 (2) 17 artiklan mukaisesti köysiratalaitteistoihin tarkoitettuja osajärjestelmiä ja turvakomponentteja, jotka ovat sellaisten yhdenmukaistettujen standardien tai niiden osien mukaisia, joiden viitetiedot on julkaistu Euroopan unionin virallisessa lehdessä, on pidettävä niiden asetuksen liitteessä II vahvistettujen olennaisten vaatimusten mukaisina, jotka kyseiset standardit tai niiden osat kattavat.
                  
               
                     (2)
                  
                  
                     Komissio pyysi 15 päivänä helmikuuta 2000 päivätyllä kirjeellä M/300 CENiä, Ceneleciä ja ETSIä laatimaan Euroopan parlamentin ja neuvoston direktiivin 2000/9/EY (3) tueksi henkilökuljetukseen tarkoitettujen laitteistojen turvakomponentteja koskevia standardeja. Kyseinen direktiivi korvattiin asetuksella (EU) 2016/424 tekemättä muutoksia olennaisiin turvallisuusvaatimuksiin.
                  
               
                     (3)
                  
                  
                     Pyynnön M/300 perusteella CEN laati useita yhdenmukaistettuja standardeja, jotka koskevat henkilökuljetukseen tarkoitettujen köysiratalaitteistojen turvallisuusvaatimuksia. Erityisesti CEN laati standardin EN 17064:2018 sekä tarkisti standardeja EN 1709:2004, EN 12927–1:2004, EN 12927–3:2004, EN 12927–4:2004, EN 12927–5:2004 ja EN 12927–8:2004 ja korvasi ne standardeilla EN 1709:2019 ja EN 12927:2019.
                  
               
                     (4)
                  
                  
                     Komissio on yhdessä CENin kanssa arvioinut, täyttävätkö CENin laatimat standardit EN 17064:2018, EN 1709:2019 ja EN 12927:2019 toimeksiannon M/300.
                  
               
                     (5)
                  
                  
                     Standardit EN 17064:2018, EN 1709:2019 ja EN 12927:2019 täyttävät vaatimukset, jotka niiden on tarkoitus kattaa ja jotka vahvistetaan asetuksen (EU) 2016/424 liitteessä II. Sen vuoksi on aiheellista julkaista kyseisten standardien viitetiedot Euroopan unionin virallisessa lehdessä.
                  
               
                     (6)
                  
                  
                     Standardilla EN 1709:2019 korvataan standardi EN 1709:2004 ja standardilla EN 12927:2019 korvataan standardit EN 12927–1:2004, EN 12927–3:2004, EN 12927–4:2004, EN 12927–5:2004 ja EN 12927–8:2004. Sen vuoksi on aiheellista poistaa mainittujen standardien viitetiedot Euroopan unionin virallisesta lehdestä. Jotta valmistajille jäisi riittävästi aikaa valmistautua standardien EN 1709:2019 ja EN 12927:2019 soveltamiseen, on tarpeen lykätä korvattavien standardien viitetietojen poistamista.
                  
               
                     (7)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimuksien täyttymisestä siitä päivästä alkaen, jona standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Julkaistaan Euroopan unionin virallisessa lehdessä asetuksen (EU) 2016/424 tueksi laadittujen köysiratalaitteistoja koskevien yhdenmukaistettujen standardien viitetiedot, jotka luetellaan tämän päätöksen liitteessä I.
         
         
            2 artikla
            Poistetaan Euroopan unionin virallisesta lehdestä asetuksen (EU) 2016/424 tueksi laadittujen köysiratalaitteistoja koskevien yhdenmukaistettujen standardien viitetiedot, jotka luetellaan tämän päätöksen liitteessä II, kyseisessä liitteessä esitetyistä päivämääristä lähtien.
         
         
            3 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 18 päivänä marraskuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston asetus (EU) 2016/424, annettu 9 päivänä maaliskuuta 2016, köysiratalaitteistoista ja direktiivin 2000/9/EY kumoamisesta (EUVL L 81, 31.3.2016, s. 1).
         
            (3)  Euroopan parlamentin ja neuvoston direktiivi 2000/9/EY, annettu 20 päivänä maaliskuuta 2000, henkilökuljetukseen tarkoitetuista köysiratalaitteistoista (EYVL L 106, 3.5.2000, s. 21).
      
      
         
            LIITE I
            
                        Nro
                     
                     
                        Standardin viitetiedot
                     
                  
                        1.
                     
                     
                        
                           EN 17064:2018
                        
                        Henkilökuljetukseen tarkoitettujen köysiratojen turvallisuusvaatimukset. Paloturvallisuus
                        
                           Huomautus: Viittaukset yhdenmukaistetun standardin EN 17064:2018 kohtaan 2 on luettava seuraavasti: EN 1021–1:2014, EN 1021–2:2014, EN 1838:2013, EN 1907:2017, EN 12929–1:2015, EN 13243:2015, EN 13501–1:2007+A1:2009, EN 50172:2004, EN 50272–1:2010, EN 50272–2:2001, EN 60204–1:2006, EN 60695-11-10:2013, EN 61730–1:2007, EN 61730–2:2007, EN ISO 7010:2012, EN ISO 8528–13:2016.
                     
                  
                        2.
                     
                     
                        
                           EN 1709:2019
                        
                        Henkilökuljetukseen tarkoitettujen köysiratojen turvallisuusvaatimukset. Ennen käyttöönottoa tehtävä tarkastus, kunnossapito ja käyttötarkastukset
                        
                           Huomautus: Viittaukset yhdenmukaistetun standardin EN 1709:2019 kohtaan 2 on luettava seuraavasti: EN 1907:2017, EN 1908:2015, EN 1909:2017, EN 12397:2017, EN 12408:2004, EN 12927:2019, EN 12929:2015 (kaikki osat), EN 12930:2015, EN 13107:2015, EN 13223:2015, EN 13243:2015, EN 13796:2017 (kaikki osat).
                     
                  
                        3.
                     
                     
                        
                           EN 12927:2019
                        
                        Henkilökuljetukseen tarkoitettujen köysiratojen turvallisuusvaatimukset. Köydet
                        
                           Huomautus: Viittaukset yhdenmukaistetun standardin EN 12927:2019 kohtaan 2 on luettava seuraavasti: EN 1559–2:2014, EN 1709:2019, EN 1907:2017, EN 1908:2015, EN 1909:2017, EN 10228–1:2016, EN 12385–2:2002+A1:2008, EN 12385–4:2002+A1:2008, EN 12385–8:2002, EN 12385–9:2002, EN 12397:2017, EN 12408:2004, EN 12929–1:2015, EN 12929–2:2015, EN 12930:2015, EN 13107:2015, EN 13223:2015, EN 13243:2015, EN 13411–2:2001+A1:2008, EN 13411–3:2004+A1:2008, EN 13411–4:2002+A1:2008, EN 13411–5:2003+A1:2008, EN 13411–6:2004+A1:2008, EN 13411–7:2006+A1:2008, EN 13796–1:2017, EN 13796–2:2017, EN 13796–3:2017, EN ISO 148–1:2016, EN ISO 5579:2013, EN ISO 9554:2019, EN ISO 10547:2009.
                     
                  
      
      
         
            LIITE II
            
                        Nro
                     
                     
                        Standardin viitetiedot
                     
                     
                        Viitetietojen poistamispäivä
                     
                  
                        1.
                     
                     
                        
                           EN 1709:2004 Henkilökuljetukseen tarkoitetut köysiradat. Turvallisuusvaatimukset. Ennen käyttöönottoa tehtävä tarkastus, kunnossapito ja käyttötarkastukset
                     
                     
                        30. huhtikuuta 2021
                     
                  
                        2.
                     
                     
                        
                           EN 12927–1:2004 Henkilökuljetukseen tarkoitetut köysiradat. Turvallisuusvaatimukset. Köydet. Osa 1: Köysien ja köysiliitosten valinta
                     
                     
                        30. huhtikuuta 2021
                     
                  
                        3.
                     
                     
                        
                           EN 12927–3:2004 Henkilökuljetukseen tarkoitetut köysiradat. Turvallisuusvaatimukset. Köydet. Osa 3: 6-säikeisen veto- ja kuljetusköyden pujotusliitos
                     
                     
                        30. huhtikuuta 2021
                     
                  
                        4.
                     
                     
                        
                           EN 12927–4:2004 Henkilökuljetukseen tarkoitetut köysiradat. Turvallisuusvaatimukset. Köydet. Osa 4: Pääteliitokset
                     
                     
                        30. huhtikuuta 2021
                     
                  
                        5.
                     
                     
                        
                           EN 12927–5:2004 Henkilökuljetukseen tarkoitetut köysiradat. Turvallisuusvaatimukset. Köydet. Osa 5: Varastointi, kuljetus, asennus ja kiristys
                     
                     
                        30. huhtikuuta 2021
                     
                  
                        6.
                     
                     
                        
                           EN 12927–8:2004 Henkilökuljetukseen tarkoitetut köysiradat. Turvallisuusvaatimukset. Köydet. Osa 8: Rikkomaton aineenkoetus
                     
                     
                        30. huhtikuuta 2021